Koulutus-EVO:n käytön selvitys

Asettaminen	
	Sosiaali- ja terveysministeriö on tänään asettanut kolme selvitysmiestä tekemään selvityksen koulutus-EVO:n käytöstä ja ehdotuksen mahdollisesti tarvittavista korvausjärjestelmän tarkistuksista. Selvitysmiesten työtä avustamaan sosiaali- ja terveysministeriö on kutsunut asiantuntijaryhmän.	

Toimikausi	
	3.9.2001 - 28.2.2002  	

Tausta	
	Koulutus-EVOlla tarkoitetaan valtion laskennallista korvausta lääkäri- ja hammaslääkäri-, sekä erikoislääkäri- ja erikoishammaslääkärikoulutuksesta sekä lääkärin perusterveyden-huollon lisäkoulutuksesta ja laillistetun hammaslääkärin käytännön palvelusta aiheutuviin kustannuksiin erikoissairaanhoito- ja kansanterveyslaeissa ja asetuksessa 1206/1999 mainituille terveydenhuollon toimintayksiköille. Korvaus on luonteeltaan kuntien valtiono-suutta, joka on osoitettu tähän tarkoitukseen. 

Erikoissairaanhoitolain EVO-säännösten perusteluissa todetaan, että korvausjärjestelmän uudistuksella 1.1.1997 alkaen pyrittiin siihen, että koulutusohjelmaan sisältyisi entistä enemmän yliopistollisen sairaalan ulkopuolisissa terveydenhuollon toimintayksiköissä, toisin sanoen perusterveydenhuollossa ja muissa sairaaloissa, tapahtuvaa koulutusta. Kou-lutusta annetaan edelleen runsaasti yliopistollisessa sairaalassa myös silloin, kun sitä voi-taisiin ja olisi koulutuksellisesti tarkoituksenmukaista antaa muissa terveydenhuollon 
toimintayksiköissä. Koulutuksen keskittyminen yliopistollisiin sairaaloihin aiheuttaa myös kapeikkojen muodostumista niihin, jolloin esimerkiksi erikoislääkäritutkinnon suorittami-nen saattaa viivästyä merkittävästikin sen vuoksi, että koulutukseen pääsyä joutuu odot-tamaan. 

Vuoden 2000 alusta alkaen koulutus-EVOa koskevia säännöksiä muutettiin siten, että yliopistollisia sairaaloita ylläpitäville kuntayhtymille koulutustoiminnan kustannuksiin suoritettavan korvauksen suuruus määritellään vuosittain valtion talousarvion laatimisen yhteydessä ja koulutuskorvauksen kokonaismäärä määräytyy tutkintojen määrän perusteella. Muutoksilla on pyritty lisäämään erikoislääkärikoulutusta sekä muissa toimintayksiköissä kuin yliopistollisissa sairaaloissa annettavan koulutuksen osuutta. Vaikutus on toistaiseksi ollut riittämätöntä. 

Koulutus-EVOn määräraha vuodelle 2001 on 441 miljoonaa markkaa, josta enintään 323,4 miljoonaa markkaa saa käyttää lääkärin- ja hammaslääkärin perus- ja erikoistumiskoulu-tuskorvausten maksamiseen yliopistollista sairaalaa ylläpitäville kuntayhtymille. 

Julkisessa terveydenhuollossa on pula terveyskeskuslääkäreistä ja erikoislääkäreistä. 
Pula pahenee lähivuosina, kun työelämästä poistuvien lääkärien määrä on suurempi kuin 
valmistuvien määrä. Lääkäri- ja erikoislääkäripula on suurempi niissä terveyskeskuksissa ja sairaaloissa, jotka ovat kaukana yliopistosairaalapaikkakunnista.

Tavoitteet	
	Tavoitteena on selvittää, miten koulutus-EVOn määrärahoja on käytetty, voitaisiinko niitä          hyödyntää nykyistä tarkoituksenmukaisemmin ja tehdä ehdotus mahdollisesti tarvittavista korvausjärjestelmän tarkistamisista lääkäri- ja erikoislääkärikoulutuksen edellytysten luomiseksi sellaiseksi, että koulutus vastaisi nykyistä paremmin terveyspalvelujärjestelmän tarpeisiin sen kaikilla tasoilla ja maan eri osissa.	

Tehtävä	
	Selvitysmiesten tehtävänä on arvioida käytettävissä olevan tiedon pohjalta koulutus-EVOn määrärahan nykyinen käyttö ja maksukäytännöt ja, jos on tarpeellista, tehdä koulutus-EVOa koskeviin säännöksiin tarkistusehdotukset. Sosiaali- ja terveysministeriön kutsuman asiantuntijaryhmän tehtävänä on tukea selvitysmiehiä heidän työssään. 
	
Organisointi	
	 Selvityshenkilöt:
Leila Laatikainen, professori, HUS-sairaanhoitopiiri/Helsingin yliopisto
Kari Mattila, professori, Tampereen yliopisto
Pertti Palomäki, johtajaylilääkäri, Pohjois-Karjalan sairaanhoitopiiri
  Asiantuntijaryhmä:	
		  Puheenjohtaja Marjatta Blanco Sequeiros, apulaisosastopäällikkö, sosiaali- ja terveysministeriö 	
	 
	Jäsenet:
Marja Aira, terveyskeskuslääkäri, Sisä-Savon terveyskeskus 	
		Risto-Pekka Happonen, professori, Varsinais-Suomen sairaanhoitopiiri ja Turun yliopisto
Simo Harju, lääninlääkäri, Länsi-Suomen lääninhallitus
Tuula Karhu, finanssisihteeri, sosiaali- ja terveysministeriö
Matti Liukko, hallintoylilääkäri, Suomen Kuntaliitto
Arja Myllynpää, hallitussihteeri, sosiaali- ja terveysministeriö
Marja-Liisa Niemi, opetusneuvos, opetusministeriö
Lauri Nuutinen, johtajaylilääkäri, Pohjois-Pohjanmaan sairaanhoitopiiri
Jukka Puolakka, johtajaylilääkäri, Keski-Suomen sairaanhoitopiiri
Martti Rissanen, lääkintöneuvos, sosiaali- ja terveysministeriö

Asiantuntijaryhmän sihteerinä toimii hallitussihteeri Myllynpää.	

Kustannukset ja rahoitus	
	Asiantuntijatyöryhmän tulee työskennellä virka-aikana ilman eri korvausta. Menot maksetaan sosiaali- ja terveysministeriön momentilta 33.01.21. 

		
	Peruspalveluministeri	Osmo Soininvaara	

	
	Hallitusneuvos	Pekka Järvinen	

		

JAKELU	
	Päätöksessä mainitut	

TIEDOKSI	
	sosiaali- ja terveysministeri Perho
kansliapäällikkö Markku Lehto
STM/Hankerekisteri
STM/Tiedotus
sairaanhoitopiirit
terveyskeskuksia ylläpitävät kunnat ja kuntayhtymät
OPM 
yliopistot/lääketieteelliset tiedekunnat